stanford-oval/wikipedia huggingface dataset:
אושר עד

| --- | --- |


סניף "אושר עד" בקריית ביאליק
 נתונים כלליים
 סוג:  חברה פרטית
 מייסדים:  אברהם משה מרגלית, אריה בוים ויהודה לניאדו
 תקופת הפעילות:  2009–הווה (כ־16 שנים)
 משרד ראשי:  דרך יפו 157, חיפה
 בעלות:  אברהם משה מרגלית, אריה בוים ויהודה לניאדו
 מוצרים עיקריים:  שיווק קמעונאי
 הכנסות:  4.9 מיליארד שקל (2023)
 מנכ"ל:  עידן גורן
  
 אתר רשמי
סניף אושר עד תל אביב
אושר עד (בשמה הרשמי מרב - מזון כל בע"מ) היא רשת מרכולים ישראלית, שהוקמה ב-2009 על ידי אברהם משה מרגלית, אריה בוים ויהודה לניאדו. נכון לשנת 2024 מחזיקה הרשת ב-21 סניפים ברחבי ישראל, ובארבעה סניפים נוספים (תחת השם Bingo Wholesale) בארצות הברית.
היסטוריה

"אושר עד" הוקמה בשנת 2009 כרשת דיסקאונט. הסניף הראשון של הרשת הוקם במגדל העמק. הרשת הוקמה על ידי אברהם משה מרגלית, אריה בוים ויהודה לניאדו, שהיו לפני כן הבעלים של רשת השיווק "אלף", שהוקמה כרשת שיווק הפונה לקהל חרדי וסניפיה הוקמו בריכוזי אוכלוסייה חרדית. הרשת הייתה בבעלותם של מרגלית ובוים הנמנים עם חסידות גור ולניאדו החילוני, ומחצית מהמניות ברשת הוחזקו על ידי רשת שופרסל. בשנת 2008 מימשה שופרסל אופציית רכישה, ורכשה את יתרת השליטה ברשת "אלף" מידי השותפים, ב-140 מיליון ש"ח. לאחר שנת צינון הקימו השותפים את רשת "אושר עד".
על פי דירוג דן אנד ברדסטריט שפורסם בשנת 2023, אושר עד היא רשת המזון השלישית בגודלה בישראל מבחינת מחזור מכירות, עם סכום של 4.9 מיליארד שקל בשנה. קודמות לה הרשתות שופרסל, ורמי לוי. לפי אותו דירוג רשת "אושר עד" מובילה במדד המכירות לעובד. נכון לינואר 2024, מונה הרשת 21 סניפים בישראל, כאשר האחרון שבהם נפתח בקריית אונו בשנת 2024. בסניפיה נמכרים מוצרים עם הכשרים מיוחדים, אך היא אינה פונה רק לקהל חרדי. סניפי הרשת גדולים בשטחם (כ-6,000 מ"ר בממוצע לסניף) ומוצרים רבים נמכרים בה באריזות גדולות.
בינגו סיטונאות

בשנת 2016 פתחה הרשת סניף בשכונת ברוקלין שבניו יורק בשם Bingo Wholesale (אנ') בהשקעה של $9,000,000, גודל הסניף הוא 6,503 מטר מרובע. בכך הייתה לרשת המזון הישראלית הראשונה שפתחה סופרמרקט מחוץ לישראל.
ב-2019 פתחה הרשת חנות BINGO שנייה בארצות הברית, בלייקווד שבניו ג'רזי.
הערות שוליים

1 2  מרב - מזון כל, באתר דנסגייד
↑  אילנית חיות, ‏רשת "אושר עד" מתרחבת: משקיעה 6 מיליון דולר בסניף חדש, באתר גלובס, 24 בנובמבר 2009
↑  אילנית חיות, ‏המתחרה החדשה בשוק הדיסקאונט: רשת "אושר עד", באתר גלובס, 14 ביוני 2009
↑  אילנית חיות, ‏כך הצמיחה שופרסל מתחרה קשה - ושילמה לה 100 מיליון שקל, באתר גלובס, 4 במרץ 2015
↑  אילנית חיות, ‏דירוג DUN'S 100: אלה הן רשתות המזון הגדולות בישראל, באתר גלובס, 28 ביולי 2016
↑  "אושר עד" פתחה סניף בניו יורק, באתר ynet, 21 בנובמבר 2016
↑  Jewish Titbits
↑   שושנה חן, אושר עד פתחה סניף ראשון בניו־יורק, באתר "ידיעות אחרונות", 23 בנובמבר 2016
↑  ביזנעס, בשורה לצרכן החרדי: ‘אושר עד’ פותחת סניף ראשון בלייקווד (ארכיון)
| --- | --- |
בקרת זהויות :  NLI: 987007365977405171 
לוגו רשת "בינגו" בברוקלין
הגן הבוטני במכללת אורנים

| --- | --- |

 מידע כללי
 סוג:  גן בוטני
 תאריך הקמה:  1957
 מייסדים:  התנועה הקבוצית
 גוף מנהל:  מכללת אורנים
 נתונים ומידות
 שטח:  0.08 קמ"ר
 צומח:  1,400 מינים
 מיקום
 מדינה:  ישראל ישראל
 מיקום:  מכללת אורנים
 קואורדינטות:  32°42′47″N 35°06′33″E﻿ / ﻿32.713020987191°N 35.109049017294°E﻿ / 32.713020987191; 35.109049017294
 אתר רשמי
  (למפת הגליל המערבי מוגדלת) הגן הבוטני במכללת אורנים(למפת הגליל המערבי רגילה) הגן הבוטני במכללת אורנים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגן הבוטני במכללת אורנים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הגן הבוטני במכללת אורנים
 
הגן הבוטני במכללת אורנים הוא הגן הבוטני הגדול ביותר בצפון ישראל, המשתרע על שטח של כ-80 דונם בתחום שטחה של מכללת אורנים לחינוך ובבעלותה, סמוך לקריית טבעון, בתחומה של מועצה אזורית זבולון. הגן מכיל כ-1,400 מינים, כאשר שני שלישים מקורם באזורים שונים בישראל והשאר צמחי תרבות נפוצים. בגן ישנן 18 חלקות בוטניות שונות מחולקות לפי אזורים ביוגאוגרפיים שונים בישראל האופייניות לצמחים הגדלים בהם וגם על פי מאפיינים בוטניים של הצמחים. בנוסף, הגן כולל 9 אתרים ייחודיים, בהם "קיר האומנים", וקברו החצוב בסלע של יהושע מרגולין, אשר המליץ על הסמינר להכשרת מורים במדעי הטבע בחורשת האורנים (מכאן שם המכללה והגן הבוטני) ומצבה לזכר מלך יוגוסלביה הממוקמת בסמוך לגן, למרגלות יער אלכסנדר. הגן מאופיין בשלוט מאיר עיניים, שניתן לקרוא את הכתוב בו ממרחק ובשני מסלולים ייחודיים.
היסטוריית הגן הבוטני קשורה בקשר הדוק עם מכללת אורנים. מכללת אורנים הוקמה בשנת 1951 כיישוב מוסדי " אורנים" בתחומה של מועצה אזורית זבולון, בו מתגוררים כ-116 תושבים. יישוב מוסדי הוא מוסד עם מאפיינים של יישוב, שאינו כלול בתחום המוניציפלי של יישוב אחר, בדומה למכללת בית ברל. בשנת 1957 הוכרז על הקמת הגן הבוטני בשטח המכללה ובשנת 2008 הוא הוכר כגן בוטני רשמי על ידי משרד החקלאות יחד עם גנים בוטניים נוספים לפי חוק גנים בוטניים, התשס״ו–2006. הפעילות בנושא גנים בוטניים מטופלת במשרד החקלאות, באחריות תחום הגנים הבוטניים וחקלאות יישובית באגף יער ואילנות, האחראי לביצוע מבחני התמיכה הכספית ולפיקוח על ביצועם. התמיכות הכספיות בכל הגנים הן נמוכות מאוד ובפועל מימון תפעולו של הגן הבוטני נותר באחריות מכללת אורנים.
מבנה הגן הבוטני

שטחו של הגן הוא 80 דונם מהם 40 דונם חורש, והשאר מחולק לארבעה מתחמים עיקריים, שבכל אחד מהם מספר חלקות ייעודיות:
מתחם גינון לימודי: מתחם בו נערכים קורסים והכשרות לסטודנטים לחינוך ולטיפול, וכן לציבור הרחב, בנושא הקמת גינה מקיימת וטיפול בצמחים.
מתחם עולם הצומח והאדם: מתחם זה עוסק בקשרים השונים בין האדם לצמחים הסובבים אותו, ומציג שימושים שונים כמו נוי, רפואה, תבלין, מלאכות קדומות, וטיפול באמצעות גינון.
מתחם אזורי צומח בישראל: חלקות המייצגות צמחייה באזורים שונים בישראל, עם התמקדות בקרקעות ואקלים מגוונים – החרמון והגולן, צמחי בתה, גריגה (שיחים), מדבר, מקווי מים, קרקעות כבדות ועוד.
מתחם החורש הים-תיכוני: אזור נרחב שבו נטועים עצים מגוונים מהחורש הים-תיכוני, עם רשת שבילים ונקודות לימוד ותצפית.
מסלולים ייחודיים

בגן הבוטני במכללת אורנים קיימים שני שבילים מיוחדים המשלבים ידע בוטני עם תחומי עניין אחרים:
שביל השירה – הוכשר בשנת 2009 בשיתוף פעולה בין הגן הבוטני למחלקות האמנות והספרות במכללת אורנים. המסלול כולל 19 שירי משוררים, המוצבים בנקודות שונות בגן, ועוסקים ביחס שבין האדם לטבע. כל שיר מקושר לצמחים המוצבים באותו מקום, וקריאתו מושפעת מהקשרו לצמחייה הסובבת אותו.
שביל הביומימיקרי – הוכשר בשנת 2012 בשיתוף עם אגודת הביומימיקרי הישראלית. המסלול מתאר בשורה של תחנות תופעות טבע מעולם הצומח והחי, המשמשות השראה לפיתוחים טכנולוגיים המסייעים לאדם.
פעילות חינוך ותרבות ומחקרית

הגן הבוטני במכללת אורנים הוא חלק ממכללה אקדמית לחינוך, והוא מציע פעילות חינוכית מגוונת למגוון גילאים. בגן מבקרות קבוצות של תלמידי גני ילדים, בתי ספר יסודיים ותיכוניים. קורסים רבים הנלמדים במכללה נערכים בגן הבוטני, או כוללים ביקורים בו כחלק מתוכניות הלימוד. בנוסף, בגן מתקיימים קורסים ופעילויות פתוחות לקהל הרחב.
בגן מתבצעים מחקרים של חוקרים ממכללת אורנים ואוניברסיטת חיפה, המתמקדים בגידול צמחים, חורש ים-תיכוני והאבקה.
הערות שוליים

1 2  הגן הבוטני באורנים, באתר אורנים
↑  יישובים וחלוקות גאוגרפיות אחרות, באתר הלשכה המרכזית לסטטיסטיקה, ‏13 בספטמבר 2024
↑  הגן במנהרת הזמן, באתר www.oranim.ac.il
דוגמה לשלט לימודי במסלול
קברו החצוב בסלע של יהושע מרגולין
את רעבוני ואת צמאוני לאדמת ישראל לא אשבור ולא ארווה...
מיקה בירת

מיקה מיילס בירת (בדנית ובאנגלית: Mika Miles Biereth; נולד ב-8 בפברואר 2003 בלונדון שבאנגליה) הוא כדורגלן דני-אנגלי המשחק בעמדת החלוץ במונקו מליגת העל הצרפתית בכדורגל.
קריירת מועדונים

בירת נולד באנגליה לאב דני-גרמני ולאם בוסנית. הוא גדל במחלקת הנוער של פולהאם, וב-30 ביולי 2021 עבר למחלקת הנוער של ארסנל וחתם על חוזה מקצועני ראשון בקריירה.
ב-23 ביוני 2022 הושאל בירת למשך עונת 2022/2023 לוואלבייק מליגת העל ההולנדית. ב-17 בספטמבר ערך את הופעת הבכורה שלו במועדון, בניצחון 5-1 על קמבור במסגרת המחזור השביעי בליגה. ב-7 באוקטובר הבקיע את שעריו היחידים במועדון, צמד שערים בניצחון 3-2 על חרונינגן במסגרת המחזור התשיעי בליגה. בסך הכל ערך 12 הופעות ליגה במדי המועדון.
ב-3 באוגוסט 2023 הושאל בירת למשך עונת 2023/2024 למאת'רוול מליגת העל הסקוטית. ב-13 באוגוסט ערך את הופעת הבכורה שלו במועדון, בניצחון 2-1 על היברניאן במסגרת המחזור השני בליגה. במשחק זה הבקיע את שער הבכורה שלו במועדון. בסך הכל ערך 14 הופעות ליגה במהלך תקופת ההשאלה, בהן הבקיע ששה שערים, ובחודש ינואר 2024 נקרא חזרה מההשאלה על-ידי ארסנל.
ב-19 בינואר 2024 הושאל בירת לשטורם גראץ מהבונדסליגה האוסטרית עד לתום עונת 2023/2024. ב-2 בפברואר ערך את הופעת הבכורה שלו במועדון, בניצחון 2-0 על אוסטריה וינה במסגרת שלב רבע הגמר של הגביע האוסטרי. במשחק זה הבקיע את שער הבכורה שלו במועדון. ב-9 בפברואר ערך את הופעת הבכורה שלו בליגה, בתיקו 1-1 נגד רד בול זלצבורג במסגרת המחזור ה-18. ב-25 בפברואר הבקיע את שער הבכורה שלו בליגה, בניצחון 2-0 על טירול במסגרת המחזור ה-20. הוא ערך 15 הופעות ליגה במהלך תקופת ההשאלה, בהן הבקיע חמישה שערים, וזכה עם שטורם גראץ באליפות אוסטריה ובגביע האוסטרי.
ב-8 ביולי 2024 חתם על חוזה קבוע בשטורם גראץ. ב-19 בספטמבר ערך את הופעת הבכורה שלו בליגת האלופות, בהפסד 2-1 לברסט במסגרת שלב הבתים לעונת 2024/2025.
קריירה בינלאומית

בשנת 2021 החל בירת לשחק בנבחרת דנמרק עד גיל 19, ובשנת 2023 החל לשחק בנבחרת דנמרק עד גיל 21.
תארים

אליפות אוסטריה (1): 2023/2024
הגביע האוסטרי (1): 2023/2024
הערות שוליים

1 2  Arsenal-angriber har valgt Danmark: Jeg havde andre muligheder, Bold, ‏2023-03-22 (בדנית)
1 2  Mika Biereth joins the club, Mika Biereth joins the club, ‏2024-11-23 (באנגלית)
↑  U18 Premier League 2020/2021 South - Top Scorer, worldfootball.net, ‏2022-07-11 (באנגלית)
↑  Arsenal: Mika Biereth joins from Fulham & signs pro deal, BBC Sport, ‏2021-07-30 (באנגלית בריטית)
↑  Mika Biereth joins RKC Waalwijk on loan, Mika Biereth joins RKC Waalwijk on loan, ‏2024-11-23 (באנגלית)
↑  Mika Biereth joins Motherwell on loan, Mika Biereth joins Motherwell on loan, ‏2024-11-23 (באנגלית)
↑  Motherwell Football Club, Scott Gibson, Mika Biereth joins on loan from Arsenal, Motherwell Football Club, ‏2023-08-03 (באנגלית)
↑  "Mika Biereth: Arsenal recall striker from Motherwell loan amid Sheffield Wednesday link". BBC Sport (באנגלית בריטית). 2024-01-18. נבדק ב-2024-11-23.
↑  Mika Biereth joins SK Sturm Graz on loan, Mika Biereth joins SK Sturm Graz on loan, ‏2024-11-23 (באנגלית)
↑  Mika Biereth makes permanent move to Sturm Graz, Mika Biereth makes permanent move to Sturm Graz, ‏2024-11-23 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיקה בירת".
זכויות להט"ב בספרד

| --- | --- |

ספרד (ירוק), האיחוד האירופי (ירוק בהיר)
 מעמד בחוק:  חוקי מאז 1979
 טרנסג'נדריות:  ישנה הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  ישנה הכרה בשותפויות רשומות בקהילות אוטונומיות מסוימות מאז 1998 ונישואים חד-מיניים בפריסה ארצית מאז 2005
 אימוץ:  ישנה הכרה באימוץ משותף על ידי זוגות חד-מיניים בקהילות אוטונומיות מסוימות מאז 2000 ובפריסה ארצית מאז 2005
 
 הצבעה על הצהרת האו"ם:  בעד
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בספרד מוגדרות כשוות לאלו של הטרוסקסואלים בעלי תחושת התאמה לזהותם המגדרית. לאורך סוף המאה ה-20, מעמד הזכויות של להט"ב ספרדים זכה למודעות רבה יותר בקרב האוכלוסייה לאחר שפעילות הומוסקסואלית הפכה שוב לחוקית בשטחי המדינה בשנת 1979, עם גיל הסכמה שווה בין זוגות הומוסקסואלים והטרוסקסואלים כאחד שהונהג ב-1995. לאחר שהכירה בשותפויות רשומות בערים ובקהילות מסוימות מאז 1998, ספרד הכשירה בשנת 2005 נישואים חד-מיניים וזכויות אימוץ (משותף וחורג) מלאות לזוגות חד-מיניים בפריסה ארצית ובכך, הפכה למדינה ה-3 בעולם שמכירה בנישואים חד-מיניים אחרי בלגיה (2003) והולנד (2001). אפליה בתעסוקה על רקע נטייה מינית בפריסה ארצית נאסרה מאז 1995, בעוד שחוק רחב יותר לאיסור על אפליה על רקע נטייה מינית וזהות מגדרית בהעסקה ובמתן סחורות ושירותים התקבל בשנת 2022. מאז 2005, כל ההגבלות המורחבות על תרומות דם מאת גברים הומוסקסואלים וביסקסואלים בוטלו והושוו לתנאים של תורמים הטרוסקסואלים. טרנסג'נדרים בעלי דיספוריה מגדרית רשאים לשנות את מגדרם המשפטי ללא חיוב של העברת ניתוח להתאמה מגדרית או עיקור.
בקרב הרומאים הקדמונים בספרד, פעילות חד-מינית בין גברים נתפסה כדבר שבשגרה ונישואים בין זוגות מאותו המין התרחשו בתקופת האימפריה הרומית המוקדמת. עם זאת, חוק פלילי נגד הומוסקסואליות הוכרז על ידי הקיסרים הנוצרים קונסטנטיוס השני וקונסטנס, והנורמות המוסריות של החברה הרומית כלפי מערכות יחסים חד-מיניות עברו שינויים משמעותיים בעקבות זאת עד המאה ה-4. חוקים לאיסור "מעשה סדום" שכוונו נגד קיום פעילות הומוסקסואלית נחקקו במאות השנים שלאחר מכן בשטח ספרד, שבוטלו לראשונה בקוד הפלילי הספרדי משנת 1822, אבל השתנו שוב והפלילו מחדש הומוסקסואליות יחד עם הגישה החברתית כלפי הסוגיה במהלך מלחמת האזרחים בספרד ומשטרו של פרנסיסקו פרנקו.
כיום, ספרד מוגדרת כאחת המדינות הטובות ביותר למחיה עבור להט"ב ברחבי העולם, בעוד שתרבות להט"ב מהווה תפקיד משמעותי בספרות, המוזיקה והקולנוע הספרדי כמו גם בפוליטיקה של ספרד. על פי סקר שנערך בשנת 2019 על ידי "Eurobarometer" (אנ') נחשף שרוב מוחלט של 91% מהספרדים הצהירו שאזרחים הומוסקסואלים אמורים ליהנות מאותן הזכויות כפי אזרחים הטרוסקסואלים, ו-86% תמכו בהכשרה של נישואים חד-מיניים באירופה. הנראות הציבורית של להט"ב ספרדים גדלה בעשורים האחרונים גם כן בסוגיות של צבא, המשמר האזרחי, משפט וספורט בעוד שבמאי סרטים ספרדיים בהם פדרו אלמודובר הגבירו את המודעות לגבי מעמד זכויות להט"ב הן בספרד והן ברחבי העולם בקרב קהלים בינלאומיים. הערים הספרדיות ברצלונה והבירה מדריד מוכתרות לעיתים קרובות בין הערים הטובות ביותר עבור להט"ב בעולם, ובשנת 2007 מדריד אירחה את אירועי הגאווה האירופאים "Europride" והעולמיים "WorldPride" ב-2017 שמשכו מעל 3.5 מיליון צועדים ובכך, כללו את מצעד הגאווה הגדול בכל הזמנים שנערך באירופה. האי הספרדי גראן קנריה ידוע גם כן כיעד תיירות להט"ב בולט.
היסטוריה > ממלכת הוויזיגותים (418–718)

לעמים הגרמנאיים הייתה סובלנות מועטה הן להומוסקסואליות פסיבית והן לנשים, שאותן ראו באותה רמה כמו "אימבצילים" ועבדים, והאדירו את אחוות הלוחמים בין גברים. עם זאת, ישנם דיווחים במדינות סקנדינביה על קיומם של "כמרים נשיים" וטרנסווסטיטים באותה תקופה.
בראשית ימי הביניים, היחס להומוסקסואליות נשאר קבוע. ישנם מקרים ידועים של פעילות הומוסקסואלית שלא נשאה בעונש, אם כי גם לא התקבלה בקרב האוכלוסייה. לדוגמה, המלך כלוביס הראשון, החשוב שבמלכי השושלת המרובינגית, ביום הטבילה שלו התוודה על מערכות יחסים רומנטיות שהיו לו עם גברים אחרים, או אלקווין, נזיר, תאולוג ומשורר אנגלו-סקסוני שפסוקיו ומכתביו מכילים הומוארוטיקה.
אחד מהקורפוסים המשפטיים הראשונים שראו בהומוסקסואליות גברית פשע באירופה היה הקוד הוויזיגותי (אנ'). חוק הוויזיגות שנכלל בקוד העניש קיום של "מעשי סדום" בהגליה וסירוס. המונח "סירוס" כלל את כל פשעי המין שנחשבו כ-"לא טבעיים", כגון הומוסקסואליות גברית, מין אנאלי (הטרוסקסואלי והומוסקסואלי) וזואופיליה. לסביות נחשבה כמעשה סדום רק אם היא כללה כלי עזר פאליים.
המלך הויזיגותי צ'ינדאסיונת' של היספניה (אנ') (642–653), הוא שהכתיב שהעונש הפלילי על קיום פעילות הומוסקסואלית צריך להיות סירוס. העונש החריף לא היה מוכר בחוקי הוויזיגות, למעט מקרים שכללו יהודים שעסקו בברית מילה. לאחר שסורס, האשם הועבר לטיפולו של הבישוף המקומי, שהגלה אותו לאחר מכן. אם היה נשוי, הנישואים שלו הוכרזו כבטלים, הנדוניה הוחזרה לאישה וכל הרכוש שלו חולק בין יורשיו.
היסטוריה > ספרד המוסלמית (718–1492)

לפולשים המוסלמים שכבשו את חצי האי האיברי בתחילת המאה ה-8 הייתה קבלה חברתית באופן ניכר כלפי הומוסקסואליות מאשר קודמיהם הוויזיגותיים. בספר שלו "איבריה מימי הביניים: אנציקלופדיה" (באנגלית: Medieval Iberia: An Encyclopedia) הסופר דניאל אייזנברג מתאר הומוסקסואליות כ-"סוגיה סמלית מרכזית לאורך ימי הביניים באיבריה" וקובע כי באל-אנדלוס (שמה של ספרד תחת הכיבוש המוסלמי), האליטה האינטלקטואלית והפוליטית התפנקה ב-"תענוגות הומוסקסואליים" עם הוכחות משמעותיות לכך. שליטים כגון עבד א-רחמן השלישי, אל-חכם השני (אנ'), הישאם השני (אנ'), ואל מועתיד בן עבאד (אנ'), שמרו בגלוי על אגף הרמון עבור זכרים, שאף לעיתים כדי להבטיח רבייה של צאצא לשליט, נערה הייתה צריכה להתחפש לנער זכר כדי לפתות את אל-חכם השני. ניתן למצוא עדויות להומוסקסואליות בספרד המוסלמית גם בביקורות החוזרות ונשנות של אותה תקופה על נוצרים ובשירה השופעת של "הטבע ההומוסקסואלי" בו נמצאו התייחסויות הן לפדרסטיות והן לאהבה בין זכרים בוגרים. אף על פי שמנהגים הומוסקסואלים מעולם לא הוכשרו באופן רשמי, איסורים שהיו קיימים נגדם נאכפו רק לעיתים נדירות, ובדרך כלל לא היה שום רצון פוליטי לאכוף אותם. קיימים מעט מאוד רישומים היסטוריים על לסביות בתקופה הזו של ספרד.
בשנת 1930 פרסם ההיסטוריון הספרותי אמיליו גרסיה גומז (אנ') את אוסף "שירי האנדלוסיה הערבית" שכלל בו את המשוררים הפדרסטיים בתקופת הכיבוש המוסלמי של ספרד, והיה לתרגום לספרדית מהגרסה המקורית של האוסף מהמאה ה-13 בשפה הערבית מאת אבן סעיד אל-מגריבי (אנ') שהיה אספן השירה החשוב ביותר מאל-אנדלוס במאות ה-12 וה-13.
היסטוריה > ממלכת ספרד (1492–1812)

בשנת 1492, הממלכה האסלאמית האחרונה בחצי האי האיברי, אמירות גרנדה, נכבשה על ידי כתר קסטיליה וכתר אראגון. השתלטות הכתרים סימנה את האיחוד הנוצרי של חצי האי האיברי ואת חזרתו של המוסר הקתולי לאזור. בתחילת המאה ה-16, קודים מלכותיים קבעו עונש מוות באמצעות העלאה על המוקד בגין קיום מעשה סדום שנאכפו על ידי הרשויות האזרחיות. ההתייחסות המשפטית להומוסקסואליות החלה להיות תחת סמכות השיפוט של האינקוויזיציה הספרדית רק בשטחי כתר אראגון, כאשר בשנת 1524 העניק קלמנס השביעי, בכתב אפיפיורי, סמכות שיפוט על קיום מעשה סדום לאינקוויזיציה של אראגון, בין אם האירוע היה קשור לחוטאים שסירבו לחזור בהם מאמונתם או לא. בקסטיליה לא נידונו מקרים של קיום מעשי סדום, אלא אם הם היו קשורים לכפירה. בית הדין של סרגוסה היה ידוע בחומרתו בשיפוט עבירות מסוג זה שהובילו לכך שבין השנים 1571 ל-1579 הועמדו לדין יותר מ-100 גברים שהואשמו בקיום מעשי סדום ולפחות 36 מהם הוצאו להורג. בסך הכל, בין השנים 1570 ל-1630 היו כ-534 משפטים בממלכת ספרד בנוגע לחשודים בקיום מעשי סדום ו-102 הוצאות להורג של מורשעים. עם זאת, הנתון לא כולל את מי שהוצאו להורג בדרך כלל על ידי הרשויות החילוניות.
היסטוריה > ברצלונה תחת שלטון האימפריה הצרפתית הראשונה (1812–1814)

ב-1812 סופחה ברצלונה לאימפריה הצרפתית הראשונה ושולבה בה כחלק ממחלקת מונטסראט (אנ') עד שהוחזרה לספרד ב-1814. באותה תקופה, פעילות הומוסקסואלית הפכה לחוקית בעיר.
היסטוריה > ממלכת ספרד (1814–1931)

בשנת 1822, אומץ חוק העונשין הראשון של ממלכת ספרד, שהכשיר קיום פעילות הומוסקסואלית בין מבוגרים בהסכמה. עם זאת, בשנת 1928, תחת המשטר הרודני של מיגל פרימו דה ריברה, הומוסקסואליות הופללה מחדש בממלכה.
היסטוריה > הרפובליקה הספרדית השנייה (1931–1939)

בשנת 1932, קיום פעילות הומוסקסואלית הוכשר שוב בתקופת הרפובליקה הספרדית השנייה.
היסטוריה > המדינה הספרדית (1939–1975)

בין השנים 1936 ל-1939 השתלטו כוחות בראשות איש הצבא פרנסיסקו פרנקו על הרפובליקה הספרדית השנייה, ופרנקו הפך לדיקטטור המדינה הספרדית עד מותו ב-1975. רפורמות משפטיות בשנים 1944 ו-1963 הענישו קיום פעילות הומוסקסואלית כ-"התנהגות ציבורית שערורייתית". בשנת 1954 חוקי איסור שוטטות שונו כדי להכריז שהומוסקסואלים הם "סכנה" תוך השוואה בין הומוסקסואליות לסרסרות. נוסח החוק הכריז כי האמצעים "אינם עונשים ראויים, אלא אמצעי ביטחון בלבד, שנקבעו במטרה מניעתית כפולה, במטרה של ערבות קבוצתית ושאיפה לתקן את אותם נושאים שנפלו לרמות המוסר הנמוכות ביותר. חוק זה לא נועד להעניש, אלא לתקן ולשנות". עם זאת, אופן יישום החוק היה עונשי ושרירותי, בעוד שהמשטרה השתמשה לעיתים קרובות בחוקי השוטטות נגד מתנגדים פוליטיים חשודים, תוך שימוש באשמת הומוסקסואליות.
עם זאת, במקרים אחרים, הטרדה של לסביות, הומוסקסואלים, טרנסג'נדרים וביסקסואלים (להט"ב) הופנתה באופן ישיר כלפי הנטיות המיניות שלהם, ולהט"ב (בעיקר גברים) נשלחו לבתי כלא מיוחדים. אלפי גברים הומוסקסואלים ונשים לסביות נכלאו, הוכנסו למחנות או נכלאו במוסדות לחולי נפש תחת עידן הדיקטטורה של פרנקו, שנמשך כ-36 שנים עד מותו ב-1975. בשנה שבה פרנקו מת, משטרו החל לפנות את מקומו לדמוקרטיה החוקתית הנוכחית של ספרד, אבל בתחילת שנות ה-70 של המאה ה-20 התעלם מהאסירים ההומוסקסואלים שהיו כלואים על רקע פוליטי לטובת מתנגדים פוליטיים "מסורתיים" יותר (הטרוסקסואלים), בזמן שחוק העונשין הספרדי קבע עונש מאסר של 3 שנים לאלה שהואשמו בקיום הומוסקסואליים מאז 1970.
בשנות ה-60 של המאה ה-20 החלה להופיע סצנה הומוסקסואלית חשאית בברצלונה, ובמרכזי תרבות הנגד של איביזה וסיטגס (אנ') (עיירה במחוז ברצלונה שהפכה ליעד תיירות להט"ב פופולרי מאז). בשנות ה-60 המאוחרות ובשנות ה-70, החל להתפתח גוף של ספרות להט"ב בשפה הקטלאנית. הגישות החברתיות בספרד כלפי הומוסקסואליות החלו להשתנות עם החזרה של המדינה למשטר דמוקרטי לאחר מותו של פרנקו באמצעות תנועה תרבותית שנודעה בשם "הסצנה המדרילנית" (אנ') (בספרדית: La Movida Madrileña) שעלתה בקנה אחד עם צמיחה כלכלית בספרד ורצון נרחב לפיתוח זהות פוסט-פרנקואיסטית במדינה. התנועה, יחד עם צמיחתה של התנועה לזכויות הומוסקסואלים בשאר אירופה והעולם המערבי, היו גורם גדול בהפיכת ספרד כיום לאחת המדינות הטובות ביותר למחיה עבור להט"ב באירופה ובעולם על פי דיווחים בינלאומיים.
היסטוריה > ממלכת ספרד (1975–הווה)

פעילות הומוסקסואלית הוכשרה שוב בממלכת ספרד של ימינו בשנת 1979. בדצמבר 2001 הפרלמנט הספרדי התחייב למחוק את הרישומים הפליליים של אלפי אזרחי להט"ב שנכלאו במהלך משטרו של פרנקו, ובשנת 2008 ממשלת ספרד העניקה פיצויים כספיים לקורבנות.
מעמד בחוק

פעילות הומוסקסואלית בין מבוגרים בהסכמה הפכה לחוקית בספרד משנת 1822 עד 1954 למעט העבירה של "מעשים מגונים חריגים או שערורייתיים עם אנשים חד-מיניים" שהייתה נוכחת בין השנים 1928 ו-1932. עם זאת, הומוסקסואלים נעצרו בימי הרפובליקה הספרדית השנייה תחת "חוק הנוודים והעבריינים הנפוצים". פעילות הומוסקסואלית הופללה שוב בתקופת שלטונו של פרנסיסקו פרנקו, תחילה על ידי תיקון לחוק בשנת 1954, ולאחר מכן על ידי העברת "החוק על סכנה ושיקום חברתי" בשנת 1970. בשנת 1979 ממשלת אדולפו סוארס הפכה את ההפללה המשפטית של הומוסקסואליות שהוטלה תחת שלטונו של פרנקו.
חוק עונשין חדש שהוכנס בספרד ב-1995 קבע גיל הסכמה שוויוני של 12 שנים עבור זוגות הומוסקסואלים והטרוסקסואלים כאחד, שהועלה ל-13 שנים ב-1999 ול-16 שנים ב-2015.
הכרה במערכות יחסים חד-מיניות

בשנת 1994 התקבל חוק דיני החכירה העירוניים שהעניק למערכות יחסים חד-מיניות זכויות הכרה מסוימות. שותפויות רשומות בקרב זוגות חד-מיניים החלו להיות מוכרות בכל 17 הקהילות האוטונומיות של ספרד לאורך השנים: קטלוניה (בשנת 1998), אראגון (1999), נווארה וקסטיליה-לה מנצ'ה (2000), ולנסיה, האיים הבלאריים ומדריד (2001), אסטוריאס, אנדלוסיה וקסטיליה וליאון (2002), אקסטרמדורה, חבל הבסקים והאיים הקנריים (2003), קנטבריה (2005), גליסיה (2008), לה ריוחה (2010) ומורסיה (2018), ובשתי הערים האוטונומיות: סאוטה (1998) ומלייה (2008). השותפויות העניקו לזוגות חד-מיניים לא נשואים הטבות מסוימות, אך ההשפעה שלהן הייתה בעיקר סמלית.
בשנת 2005 נישואים חד-מיניים הוכשרו בפריסה ארצית על ידי הקורטס חנרלס (הפרלמנט הספרדי) תחת שלטונו של ראש הממשלה חוסה לואיס רודריגס ספאטרו. בכך, ספרד הפכה למדינה השלישית בעולם (אחרי הולנד בשנת 2001 ובלגיה ב-2003) שמכשירה נישואים חד-מיניים בשטחה. זמן קצר לאחר שהצעת החוק להכרה של נישואים חד-מיניים נכנסה לתוקף, חבר במשמר האזרחי, כוח צבאי-משטרתי, התחתן עם בן זוגו, מה שגרם לארגון לאפשר לבני זוג חד-מיניים להתגורר יחד בצריף (אנ') (מונח שמתאר מבנים שמשמשים לאירוח ארוך טווח של אנשי צבא) ובכך, הפך לכוח המשטרה הראשון באירופה שהחל לאכלס זוגות חד-מיניים במתקן צבאי.
הורות ואימוץ

אימוץ ילדים על ידי זוגות חד-מיניים (משותף או חורג) הפך לחוקי בפריסה ארצית בספרד מאז יולי 2005. עם זאת, מספר מהקהילות האוטונומיות של ספרד כבר הכשירו גישה לאימוץ ילדים על ידי זוגות חד-מיניים בשטחן לפני כניסת החוק לתוקף, בהן: נווארה (2000), חבל הבסקים (2003), אראגון (2004) וקטלוניה וקנטבריה (2005). באסטוריאס, אנדלוסיה ואקסטרמדורה זוגות חד-מיניים יכולים להתחיל במשותף הליכים לטיפול בילדים באופן זמני או קבוע.
מאז 2015, זוגות שמורכבים מנשים לסביות נשואות החלו להיות רשאים לרשום את שני שמות בנות הזוג כאימהות בתעודות הלידה של הילדים שלהן. הדבר אינו חל על זוגות לסביות שחיים במגורים משותפים לא רשומים או זוגות באיחודים דה פקטו שבהם האם הלא ביולוגית חייבת בדרך כלל לעבור תהליך אימוץ כדי להיות מוכרת כחוק כאימו של הילד.
זוגות לסביות ונשים רווקות רשאיות גם כן לגשת להפריה חוץ-גופית ולטיפולי רבייה בסיוע. לפני 2019, הגישה להליכים הייתה בעיקר במגזר הפרטי, שם טיפולים מסוגים כאלה היו הרבה יותר יקרים. בשנת 2018, בעקבות דיווחים שלפיהם בספרד היה את אחד משיעורי הילודה הנמוכים באירופה (עם דיווחים של יותר מקרי מוות מאשר לידות ב-2017), הוכרזו צעדים עבור הרחבה של טיפולי הרבייה בסיוע בחינם עבור זוגות לסביות ונשים רווקות בבתי חולים ציבוריים, שנכנסו לתוקף בינואר 2019. פונדקאות (אלטרואיסטית או מסחרית) אסורה בשטחי ספרד עבור זוגות הומוסקסואלים והטרוסקסואלים כאחד, למרות שלאורך השנים הסדרי פונדקאות שבוצעו מעבר לים הוכרו בדרך כלל עם הגעת הזוגות לספרד. בנובמבר 2021 נחתם צו ביצוע (אנ') שמאפשר הליכי הפריה חוץ-גופית חינם לנשים רווקות ולנשים במערכות יחסים חד-מיניות ברחבי ספרד. זכות הגישה של נשים רווקות ונשים לסביות לגשת להפריה חוץ-גופית עוגנה בחוק כחלק מהכשרות נוספות שנכללו בהצעת "חוק הטרנס" שעברה בקונגרס הנציגים (הבית התחתון) ב-16 בפברואר 2023.